สวัสดีค่ะ คือปกติประจำเดือนของดิฉันจะมาประมาณวันที่15-16 ของทุกเดือน แต่เดือนนี้ประจำเดือนมา2รอบ รอบแรกคือวันที่14-18 รอบที่สองคือวันที่22 อยากทราบว่ามีอาการผิดปกติหรือเปล่า หรือเป็นผลจากยาคุม เพราะก่อนหน้านี้กินยาคุมแล้ว เกิดอาการแพ้ยาคุมเลยหยุดกิน
สวัสดีค่ะ @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @จากที่ น่าจะเป็นผลจากฮอร์โมนไม่สมดุลจากยาคุมกำเนิดที่หยุดกะทันหันได้ค่ะ รอสังเกตอาการต่อดูก่อนนะคะ ถ้ามีเลือดออกผิดปกติเป็นเวลานาน จึงแนะนำให้ไปพบสูตินารีแพทย์เพื่อตรวจวินิจฉัยโรคนะคะ